A hadműveletek során nyújtott támogatáson túl a Királyi Haditengerészet nyitva tartotta azokat a tengeri utakat, amelyeken át a világ távoli részén harcoló brit seregek ellátását biztosították. Az Atlanti-óceán uralma elengedhetetlen feltétele volt az észak-afrikai, szicíliai, olaszországi és normandiai partraszállásoknak. A távol-keleti vizeken azonban 1942-re jelentős veszteségeket szenvedett a kirendelt brit, holland flotta a japán ellenféltől a Jáva-tengeri csata idején. Ezt csak évek múltán, 1944-re sikerült ellensúlyozni, mikor is kialakították a többnemzetiségű "Brit Csendes-óceáni Flottát (British Pacific Fleet)", mely a háború végéig aktív maradt a térségben.